
H O T Ă R Â R E

privind însușirea documentaţiilor cadastrale de primă înregistrare în sistemul integrat de cadastru și carte funciară a două imobile-teren situate în municipiul Bistrița, strada Crinilor, având destinații de uz și interes public local și înscrierea lor în proprietatea Municipiului Bistrița, domeniul public
Consiliul local al municipiului Bistriţa, întrunit în şedinţă ordinară în data de 29.05.2024;
având în vedere:
Documentațiile cadastrale de primă înregistrare în sistemul integrat de cadastru și carte funciară a două imobile-teren situate în municipiul Bistrița, strada Crinilor întocmită de către Șugar Vasile Florin – persoană fizică autorizată de ANCPI să execute lucrări de cadastru, geodeziei și cartografie din cadrul Primăriei municipiului Bistrița;
Referatul de aprobare nr.47185/09.05.2024 al Primarului municipiului Bistriţa;
Raportul comun nr.47190/09.05.2024 al Serviciului public municipal “Direcţia Patrimoniu” și al Direcţiei Juridică, Resurse Umane, Achiziții Publice;
Avizul favorabil nr.98/C3/28.05.2024 al Comisiei juridice și administrație publică locală;
prevederile art.858, art.863 lit.f), art.876, art.885 alin.(1) şi art.888 din Legea nr.287/2009 privind Codul Civil, republicată, cu modificările şi completările ulterioare;
prevederile Legii nr.24/2007 privind reglementarea şi administrarea spaţiilor verzi din intravilanul localităților, republicată, cu modificările și completările ulterioare;
în conformitate cu:
prevederile art.1 alin.(3) și alin.(5) și art.27 din Legea nr.7/1996 a cadastrului şi publicităţii imobiliare, republicată, cu modificările şi completările ulterioare;

prevederile art.7 alin.(1) și art.8 alin.(1) din Ordinul Agenţiei Naţionale de Cadastru şi Publicitate Imobiliară nr.600/2023 pentru aprobarea Regulamentului de recepţie şi înscriere în evidenţele de cadastru şi carte funciară, cu modificările şi completările ulterioare;

în temeiul art.129 alin.(1), alin.(2) lit.”c”, alin.(14), art.139 alin.(3) lit.”g”, art.196 alin.(1) lit.”a” și art.286 alin.(4) din Ordonanța de urgență a Guvernului României nr.57/2019 privind Codul administrativ, cu modificările şi completările ulterioare,
H O T Ă R Ă Ş T E:
ART.1. - Se însușesc documentaţiile cadastrale de primă înregistrare în sistemul integrat de cadastru și carte funciară a două imobile-teren situate în municipiul Bistrița, strada Crinilor întocmite de către Șugar Vasile Florin – persoană fizică autorizată de ANCPI să execute lucrări de cadastru, geodeziei și cartografie din cadrul Primăriei municipiului Bistrița. 

ART.2. - Se declară bunuri de uz și interes public local imobilele-teren situate în municipiul Bistrița, strada Crinilor, având destinații de uz și interes public local, identificate conform documentațiilor cadastrale însușite la art.1 și având elementele de identificare prevăzute în anexa care face parte integrantă din prezenta hotărâre.

ART.3.(1) - Prezenta hotărâre constituie titlu necesar pentru înscrierea în evidenţele de carte funciară a imobilelor prevăzute în anexa la prezenta hotărâre, în proprietatea Municipiului Bistrița, domeniul public.
 (2) - Odată cu adoptarea prezentei hotărâri se revocă dreptul de administrare înscris în CF nr.57120 în favoarea Direcției de Posta și Telecomunicatii ca fiind fără obiect.

ART.4. - Imobilele prevăzute în anexa la prezenta hotărâre nu fac obiectul unor cereri de reconstituire a dreptului de proprietate privată sau de restituire, depuse în temeiul actelor normative cu caracter special privind fondul funciar, respectiv cele care reglementează regimul juridic al imobilelor preluate în mod abuziv de Statul Român în perioada 6 martie 1945 - 22 decembrie 1989 şi nu fac obiectul vreunui litigiu. 
ART.5. – După finalizarea formalităților de publicitate și carte funciară, cele două imobile vor fi înscrise în Inventarul bunurilor care aparțin domeniului public al municipiului Bistrița, conform procedurii prevăzute de Ordonanța de urgență a Guvernului României nr.57/2019 privind Codul administrativ, cu modificările şi completările ulterioare.
ART.6. – Primarul municipiului Bistriţa, prin Serviciul public municipal „Direcţia Patrimoniu”, va aduce la îndeplinire prezenta hotărâre.

ART.7. – Prezenta hotărâre a fost adoptată de Consiliul local al municipiului Bistriţa în şedinţă ordinară, cu respectarea prevederilor art.139 alin.3 lit.”g” din Ordonanța de urgență a Guvernului nr.57/2019 privind Codul administrativ, cu modificările şi completările ulterioare, respectiv cu un număr de 16 voturi “pentru”.

ART.8. – Secretarul general al municipiului, prin Compartimentul pregătire documente, va comunica prezenta hotărâre:
· Serviciului public municipal “Direcţia Patrimoniu”;

· Direcţiei Juridice, Resurse Umane, Achiziții Publice;
· Primarului Municipiului Bistriţa;
· Instituţiei Prefectului – Judeţul Bistriţa-Năsăud.
             PREŞEDINTE DE  ŞEDINŢĂ               CONTRASEMNEAZĂ 

                                                                           SECRETAR GENERAL        

      HANGAN SORIN


CINCEA DUMITRU-MATEI

Bistriţa, la 29 MAI 2024

